Masedonië (streek)

Vir ander gebruike van die naam "Masedonië" sien die Masedonië-dubbelsinnigheidsblad.

Masedonië is ’n geografiese en historiese streek in die Balkan-skiereiland in Suidoos-Europa. Sy grense het mettertyd baie verander, maar deesdae vorm dit deel van vyf lande: Griekeland, Serwië, Bulgarye, Albanië en Noord-Masedonië. Dit is sowat 67 000 km2 groot en het ’n bevolking van 4,76 miljoen.

Die oudste nedersettings in die streek dateer 9 000 jaar terug. Van die middel van die 4de eeu v.C. het die antieke Koninkryk van Masedonië die oorheersende mag in antieke Griekeland geword onder die Argeïese Dinastie, waarvan die belangrikste lede Alexander die Grote en sy pa, Philippus II, was. Sedertdien het Masedonië ’n uiteenlopende geskiedenis gehad.

Bronne 
 Hierdie artikel is vertaal vanuit die Engelstalige Wikipedia

Eksterne skakels 
 Herodotus oor die oorsprong van Makednoí
 Die geskiedenis van Masedonië
 Geskiedenis sedert die stigting van Masedonië 

Geografie van Albanië
Geografie van Bulgarye
Geografie van Griekeland
Geografie van Serwië
Geografie van Noord-Masedonië